
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 700 

15 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση προσωποπαγών θέσεων μόνιμου προσωπικού 
βάσει του Ν. 2190/1994 (άρθρο 25 παρ. 4 εδ. α') 

στη Γ.Γ. ΕΣΥΕ . 1 

Όροι και διατυπώσεις για την απαλλαγή από τον Ειδικό 
Φόρο Κατανάλωσης της αιθυλικής αλκοόλης, που 
προβλέπεται από τα εδαφ. ε' και στ' της παρ. 1 του 
άρθρου 27 του Ν. 2127/1993 . 2 


Ρύθμιση της διαδικασίας και των λοιπών προϋποθέ¬ 
σεων χορήγησης άδειας άσκησης του επαγγέλμα¬ 
τος του οδοντοτεχνίτη καθώς και των θεμάτων που 
αψορούν την εξεταστέα ύλη και κάθε άλλη λεπτομέ¬ 
ρεια σχετικά με τη λειτουργία της επιτροπής και τις 


εξετάσεις των οδοντοτεχνιτών . 3 

Έγκριση απασχόλησης δύο (2) ξεναγών, με σύμβαση 
μίσθωσης έργου, στο Υπουργείο Εθνικής Παιδείας 
και θρησκευμάτων για τις ανάγκες Διεθνούς Συ¬ 
μποσίου. 4 

Χαρακτηρισμός ως ιστορικού διατηρητέου μνημείου, 
της οικίας Δημ. Φερμελή στα Δεμέστιχα Αχαΐας. . 5 

Χορήγηση άδειας ίδρυσης και λειτουργίας Ωδείου, 

στην Φωτεινή Παλαμίδη. 6 

Χαρακτηρισμός ως ιστορικού διατηρητέου μνημείου 
του κτιρίου ιδιοκτ. Β. θεοφανόπουλου, στην οδό 

Κουμάντου στην Καλαμάτα. 7 

Χαρακτηρισμός I. Ναού Παναγίας Ελεούσας στα Περα- 
τάτα Κεφαλληνίας ως ιστορικού διατηρητέου μνη¬ 
μείου. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 15904/ΔΔ 5753 (1) 

Σύσταση προσωποπαγών θέσεων μόνιμου προσωπικού 
βάσει του Ν. 2190/1994 (άρθρο 25 παρ. 4 εδ. α') στη 
Γ.Γ. ΕΣΥΕ. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν.Δ. 3627/1956 «περί Οργανώσεως της ΕΣΥΕ». 


του Π.Δ. 1143/1980 «περί Οργανισμού της ΕΣΥΕ» και του 
Π.Δ. 532/1991 «Οργανισμός Γ.Γ. ΕΣΥΕ», 
β. του Ν. 1558/1985 «Κυβέρνηση και Κυβερνητικά Όρ¬ 
γανα», όπως συμπληρώθηκε με το Ν. 2081/1992, 
γ. του Ν. 2190/1994 (άρθρο 25 παρ. 1-8, 10 και 17) 
«Σύσταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης». 

2. Την αριθ. πρωτ. ΔΙΠΙΔΔ/Α2/7497/15.3.1994 εγκύκλιο 
του Υπουργείου Προεδρίας της Κυβέρνησης με θέμα «Επα- 
ναπρόσληψη απολυθέντων (άρθρο 25 του Ν. 2190/ 
1994)». 

3. Την αριθ. πρωτ. 14007/ΔΔ5142/28.7.1994 κοινή 
απόφαση των Υπουργών Προεδρίας της Κυβέρνησης, 
Εθνικής Οικονομίας και Οικονομικών με θέμα «Καθορι¬ 
σμός, κατά κατηγορία του αριθμού των απολυθέντων, βά¬ 
σει του Ν. 1882/1990 άρθρο 44 παρ. 1, που θα επανα- 
προσληφθούν στη Γ.Γ. ΕΣΥΕ». 

4. Το γεγονός, ότι από την απόφαση αυτή προκαλείται 
δαπάνη σε βάρος του κρατικού προϋπολογισμού, το ύψος 
της οποίας δεν μπορεί να προσδιοριστεί, επειδή η πλή¬ 
ρωση των παρακάτω θέσεων θα γίνει σταδιακά ανά εξά¬ 
μηνο, με αφετηρία το Β' εξάμηνο 1994, με κοινές αποφά¬ 
σεις των Υπουργών Εθνικής Οικονομίας και Οικονομικών, 
στις οποίες τελικά θα αναγράφεται το ύψος της δαπάνης, 
ανάλογα με τον αριθμό των επαναπροσληφθέντων κάθε 
φορά, αποφασίζουμε: 

1. Συστήνουμε στη Γ.Γ. ΕΣΥΕ διακόσιες τρεις (203) 
προσωποπαγείς θέσεις μονίμου προσωπικού, κατά Κλά¬ 


δους ή και Ειδικότητες, αναλυτικά ως εξής: 

1. Κλάδος ΠΕ Στατιστικών 87 

2. Κλάδος ΠΕ Οικονομικού 12 

3. Κλάδος ΠΕ Πληροφορικής 8 

4. Κλάδος ΠΕ Μεταφραστών-Διερμηνέων 2 

5. Κλάδος ΠΕ Επιμελητών Εκδόσεων 1 

6. Κλάδος ΠΕ Λοιπών Ειδικοτήτων (προσωρινός) 

α. Ειδικότητα Χημικών (προσωρινή) 6 

β. Ειδικότητα Φυσικών (προσωρινή) 14 

γ. Ειδικότητα θεολόγων (προσωρινή) 1 

δ. Ειδικότητα Πτυχ. Φαρμακευτικής (προσωρινή) 1 
ε. Ειδικότητα Χημ. Μηχανικών (προσωρινή) 1 

στ. Ειδικότητα Γεωολόγων (προσωρινή) 2 

ζ. Ειδικότητα Δασολόγων (προσωρινή) 1 

η. Ειδικότητα Πτυχ. Παιδ/κών Ακαδημιών 

(προσωρινή) 2 

θ. Ειδικότητα Βιολόγων (προσωρινή) 1 

ι. Ειδικότητα Μηχ/κών Μεταλλείων- 

Μεταλλουργών (προσωρινή) 1 

7. Κλάδος ΔΕ Διοικητικού-Λογιστικού 

α. Ειδικότητα Στατιστικών 27 

β. Ειδικότητα Διοικ.-Λογιστικού 10 

8. Κλάδος ΔΕ Προσωπικού Η/Υ 

Ειδικότητα Χειρ. Διστρητ. Μηχανών 22 

9. Κλάδος ΥΕ Καθαριστριών 3 

10. Κλάδος ΥΕ Οδηγών (προσωρινός) 1 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ.411 /234/Ε.Φ.Κ. (2) 

Όροι και διατυπώσεις για την απαλλαγή από τον Ειδικό 
Φόρο Κατανάλωσης της αιθυλικής αλκοόλης, που προ- 
βλέπεται από τα εδαφ. ε' και στ' της παρ. 1 του άρθρου 
27 του Ν. 2127/1993. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 3 του άρθρου 27 του Ν. 2127/ 
1993 «Εναρμόνιση προς το Κοινοτικό Δίκαιο του Φορολο¬ 
γικού Καθεστώτος των πετρελαιοειδών προϊόντων, αλκο¬ 
όλης και αλκοολούχων ποτών και βιομηχανοποιημένων 
καπνών και άλλες διατάξεις» (ΦΕΚ 48/Α/6.4.1993). 

β) Τ ις διατάξεις του άρθρου 55τουΝ.2127/1993 «Αρ¬ 
μόδια Αρχή για την εφαρμογή των διατάξεων του παρό¬ 
ντος νόμου είναι η Γενική Διεύθυνση Τελωνείων». 

γ) Την αριθμ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών περί «ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών» (ΦΕΚ 154/ 
Β/7.3.1994). 

δ) Τις διατάξεις του Κώδικα Νόμων Φορολογίας Οινο¬ 
πνεύματος (Κ.Ν.Φ.Ο.) όπως έχουν τροποποιηθεί, συ¬ 
μπληρωθεί και ισχύουν σήμερα. 

ε) Τις διατάξεις του άρθρου 17 παρ. 2 περιπτ. γ' του Ν. 
2166/93 «Απόδοση φόρων, τελών και εισφορών». 

στ) Τις γενικές διατάξεις του Τελωνειακού Κώδικα, 
όπως έχουν τροποποιηθεί, συμπληρωθεί και ισχύουν σή¬ 
μερα. 

ζ) Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν. 2127/ 
1993, αποφασίζουμε: 

Αρθρο 1 

Αρμόδια Αρχή για τη χορήγηση της απαλλαγής από τον 
Ειδικό Φόρο Κατανάλωσης της αιθυλικής αλκοόλης, που 
προβλέπεται από τα εδαφ. ε' και στ' της παρ. 1 του άρ¬ 
θρου 27 του Ν. 2127/1993 είναι η Τελωνειακή Αρχή, που 
είναι αρμόδια για τη βεβαίωση και την είσπραξη του φόρου 
αυτού. 

Αρθρο 2 

Απαλλάσσεται από τον Ειδικό Φόρο Κατανάλωσης η αι¬ 
θυλική αλκοόλη, που χρησιμοποιείται για την παραγωγή 
αρωματικών ουσιών, που προορίζονται (I) για την παρα¬ 
γωγή ειδών διατροφής και (II) για την παραγωγή μη αλκοο¬ 


λούχων ποτών με ογκομετρικό αλκοολικό τίτλο μέχρι και 

1 , 2 %. 

Α 

Αρωματικές ουσίες, που παράγονται και χρησιμοποιού¬ 
νται από τις ίδιες τις εταιρείες (I) στην παραγωγή ειδών 
διατροφής και (II) στην παραγωγή μη αλκοολούχων ποτών 
με ογκομετρικό αλκοολικό τίτλο μέχρι και 1,2%. 

1. Η απαλλαγή από τον Ειδικό Φόρο Κατανάλωσης της 
αιθυλικής αλκοόλης, που θα χρησιμοποιηθεί σύμφωνα με 
τις διατάξεις της παραγρ. 1 του εδαφ. ε' του Ν. 2127/ 
1993, θα παρέχεται από την οριζόμενη στο άρθρο 1 Τελω- 
νειακή Αρχή, εφόσον από τα στοιχεία που προσκομίζονται 
προκύπτει ότι, θα χρησιμοποιηθεί από τις ίδιες τις εται¬ 
ρείες για την παραγωγή αρωματικών ουσιών, που απαιτού¬ 
νται (I) για την παρασκευή ειδών διατροφής και (II) για την 
παρασκευή μη αλκοολούχων ποτών με ογκομετρικό αλκο¬ 
ολικό τίτλο μέχρι και 1,2%. 

2. Η ατέλεια θα χορηγείται με την τήρηση των διατά¬ 
ξεων του Ν. 2127/1993 και την προσκόμιση των ακολού¬ 
θων δικαιολογητικών: 

α) Αίτησης με την οποία θα ζητείται, από αρμόδια Τελω- 
νειακή Αρχή, η παραλαβή με απαλλαγή από τον Ειδικό 
Φόρο Κατανάλωσης αιθυλικής αλκοόλης σύμφωνα με το 
εδαφ. ε' της παρ. 1 του άρθρου 27 του Ν. 2127/1993. 

β) Υπεύθυνης δήλωσης του Ν. 1599/86 στην οποία θα 
δηλώνεται ότι, οι παραλαμβανόμενες ποσότητες αιθυλι¬ 
κής αλκοόλης θα χρησιμοποιηθούν αποκλειστικά και μόνο 
για την παραγωγή αρωματικών ουσιών, που προορίζονται 
(I) για την παραγωγή ειδών διατροφής και (II) για την παρα¬ 
γωγή μη αλκολούχων ποτών με αλκοολικό ογκομετρικό τί¬ 
τλο μέχρι και 1,2%. 

γ) Χρηματικής παρακαταθήκης, τραπεζικής εγγύησης, 
αξιόχρεης προσωπικής εγγύησης τρίτου προσώπου, για 
τον αναλογούντα Ειδικό Φόρο Κατανάλωσης. 

δ) Προσκόμισης άδειας λειτουργίας από την αρμόδια 
Αρχή του Υπουργείου Βιομηχανίας, Ενέργειας και Τεχνο¬ 
λογίας. 

ε) Έκθεσης που θα έχει συνταχθεί από αρμόδια Τρι¬ 
μελή Επιτροπή, που θα ορίζεται από την Τελωνειακή Περι¬ 
φέρεια, με την οποία θα καθορίζεται η δυναμικότητα της 
ενδιαφερόμενης εταιρείας και οι συντελεστές απόδοσης, 
ήτοι η ποσότητα της αιθυλικής αλκοόλης, που χρησιμο¬ 
ποιείται στις αρωματικές ουσίες, που προορίζονται (I) για 
την παραγωγή ειδών διατροφής και (II) μη αλκοολούχων 
ποτών με ογκομετρικό αλκοολικό τίτλο μέχρι και 1,2%. 

Στην εν λόγω τριμελή Επιτροπή θα συμμετέχουν δύο τε¬ 
λωνειακοί υπάλληλοι και ένας Χημικός του Γ εν. Χημείου 
του Κράτους. Εφόσον κριθεί απαραίτητο δύναται να συμ¬ 
μετέχει στην Επιτροπή και υπάλληλος άλλης υπηρεσίας ή 
φορέα του Δημοσίου. 

3. Οι παραλαμβανόμενες ποσότητες αιθυλικής αλκοό¬ 
λης, θα καταχωρούνται από τα ενδιαφερόμενο πρόσωπα 
σε ειδικό βιβλίο θεωρημένο από την Τελωνειακή Αρχή, 
στην αρμοδιότητα της οποίας ανήκει η παραγωγική μο¬ 
νάδα. Το εν λόγω βιβλίο θα πιστώνεται με την ποσότητα 
της χρησιμοποιηθείσης αιθυλικής αλκοόλης, ώστε να κα¬ 
θίσταται δυνατός ο έλεγχος από τις Τελωνειακός υπηρε¬ 
σίες όταν ζητηθεί. 

4. Η τακτοποίηση των παραστατικών ατελείας θα γίνε¬ 
ται από την Τελωνειακή Αρχή, η οποία έχει χορηγήσει την 
ατέλεια τουλάχιστον μία φορά κάθε χρόνο, αφού ελεγχθεί 

το θεωρημένο ειδικό βιβλίο καταχώρησης ατελείας και αν 
οι αρωματικές ουσίες που παρήχθησαν χρησιμοποιήθηκαν 
αποκλειστικά (I) στην παραγωγή ειδών διατροφής και (II) 
στην παραγωγή μη αλκοολούχων ποτών με αλκοολικό 
ογκομετρικό τίτλο μέχρι και 1,2%. 

Β 

Αρωματικές ουσίες που παράγονται με σκοπό να διατε¬ 
θούν σε τρίτους, που θα τις χρησιμοποιήσουν (I) για την 
παραγωγή ειδών διατροφής και (II) για την παραγωγή μη 
αλκοολούχων ποτών με ογκομετρικό αλκοολικό τίτλο μέ¬ 
χρι και 1,2%. 

1. Όταν η αιθυλική αλκοόλη παραλαμβάνεται με σκοπό 
την παραγωγή αρωματικών ουσιών, θα πρέπει να διασφα- 
λισθεί ότι οι παραγόμενες αρωματικές ουσίες θα χρησιμο¬ 
ποιηθούν, (I) για την παραγωγή ειδών διατροφής και (II) για 
την παραγωγή μη αλκοολούχων ποτών με ογκομετρικό αλ¬ 
κοολικό τίτλο μέχρι και 1,2%. 

2. Η ατέλεια θα χορηγείται με την τήρηση των διατά¬ 
ξεων του Ν. 2127/1993 και την προσκόμιση των ακόλου¬ 
θων δικαιολογητικών: 

α) Αίτησης με την οποία θα ζητείται από την αρμόδια Τε- 
λωνειακή Αρχή η παραλαβή με απαλλαγή από τον Ειδικό 
Φόρο Κατανάλωσης αιθυλικής αλκοόλης, σύμφωνα με το 
εδαφ. ε' της παρ. 1 του άρθρου 27 του Ν. 2127/1993. 

β) Υπεύθυνης δήλωσης του Ν. 1599/86 στην οποία θα 
δηλώνεται ότι, οι παραλαμβανόμενες ποσότητες αιθυλι¬ 
κής αλκοόλης θα χρησιμοποιηθούν αποκλειστικά και μόνο 
για την παραγωγή αρωματικών ουσιών, που προορίζονται 
(I) για την παραγωγή ειδών διατροφής και (II) για την παρα¬ 
γωγή μη αλκοολούχων ποτών με ογκομετρικό τίτλο μέχρι 
και 1,2%. 

γ) Χρηματικής παρακαταθήκης, τραπεζικής εγγύησης, 
αξιόχρεης προσωπικής εγγύησης τρίτου προσώπου, για 
τον αναλογούντα Ειδικό Φόρο Κατανάλωσης. 

δ) Προσκόμισης αδείας λειτουργίας από την αρμόδια 
Αρχή του Υπουργείου Βιομηχανίας, Ενέργειας και Τεχνο¬ 
λογίας. 

ε) Βεβαίωσης από τη Χημική Υπηρεσία, στην οποία θα 
αναφέρεται η ποσότητα της αιθυλικής αλκοόλης, που 
απαιτείται για την παραγωγή αρωματικών ουσιών, που 
προορίζονται (I) για την παραγωγή ειδών διατροφής και (II) 
για την παραγωγή μη αλκοολούχων ποτών με ογκομετρικό 
τίτλο μέχρι και 1,2%. 

3. Οι παραλαμβανόμενες ποσότητες αιθυλικής αλκοό¬ 
λης θα καταχωρούνται από τα ενδιαφερόμενο πρόσωπα 
σε ειδικό βιβλίο θεωρημένο από την Τελωνειακή Αρχή, 
στην αρμοδιότητα της οποίας ανήκει η παραγωγική μο¬ 
νάδα. Το εν λόγω βιβλίο θα πιστώνεται με την ποσότητα 
της χρησιμοποιηθείσης αιθυλικής αλκοόλης, ώστε να κα¬ 
θίσταται δυνατός ο έλεγχος από τις Τελωνειακός Υπηρε¬ 
σίες όταν ζητηθεί. 

4. Η τακτοποίηση των παραστατικών της ατελείας θα γί¬ 
νεται: 

(Α) Από την Τελωνειακή Αρχή, η οποία έχει χορηγήσει 
την ατέλεια, τουλάχιστον μία φορά κάθε χρόνο, αφού 
ελεγχθεί το θεωρημένο Ειδικό βιβλίο καταχώρησης ατε¬ 
λείας. 

(Β) Με απόφαση Επιτροπής αποτελουμένης από έναν 
Τελωνειακό υπάλληλο και ένα Χημικό του Γενικού Χη¬ 
μείου του Κράτους που θα ελέγχουν: 

1) Τα τιμολόγια πώλησης των αρωματικών ουσιών σε 


παραγωγούς ειδών διατροφής και σε παραγωγούς μη αλ¬ 
κοολούχων ποτών με ογκομετρικό αλκοολικό τίτλο μέχρι 
και 1,2%. 

2) Αν οι παραχθείσες αρωματικές ουσίες, χρησιμοποιή¬ 
θηκαν (I) για την παραγωγή ειδών διατροφής και (II) για την 
παραγωγή μη αλκοολούχων ποτών με ογκομετρικό τίτλο 
μέχρι και 1,2%. 

3) Τ ον συντελεστή απόδοσης, ήτοι την ποσότητα της αι¬ 
θυλικής αλκοόλης, που χρησιμοποιείται στις πιο πάνω 
αρωματικές ουσίες, που προορίζονται (I) για την παρα¬ 
γωγή ειδών διατροφής και (II) για την παραγωγή μη αλκοο¬ 
λούχων ποτών με ογκομετρικό τίτλο μέχρι και 1,2%. 

Αρθρο 3 

Αιθυλική Αλκοόλη που χρησιμοποιείται ως πρώτη ύλη ή 
ως συστατικό ημιτελών προϊόντων για την παραγωγή ειδών 
διατροφής γεμιστών ή όχι, εφόσον σε κάθε περίπτωση η 
περιεχόμενη αιθυλική αλκοόλη δεν υπερβαίνει τα 8,5 λί¬ 
τρα άνυδρης αιθυλικής αλκοόλης ανά 100 χιλιόγραμμα 
προϊόντος για τις σοκολάτες και τα 5,5 λίτρα άνυδρης αι¬ 
θυλικής αλκοόλης ανά 100 χιλιόγραμμα προϊόντος, για 
άλλα προϊόντα. 

1. Σύμφωνα με το εδαφ. στ' της παρ. 1 του άρθρου 27 
του Ν. 2127/1993 απαλλάσσεται του Ειδικού Φόρου Κα¬ 
τανάλωσης η αιθυλική αλκοόλη, που προορίζεται να χρησι¬ 
μοποιηθεί ως πρώτη ύλη ή ως συστατικά ημιτελών προϊό¬ 
ντων για την παραγωγή ειδών διατροφής, γεμιστών ή όχι, 
εφόσον σε κάθε περίπτωση η περιεχόμενη αιθυλική αλκο¬ 
όλη δεν υπερβαίνει τα 8,5 λίτρα άνυδρης αιθυλικής αλκο¬ 
όλης ανά 100 χιλιόγραμμα προϊόντος για τις σοκολάτες και 
τα 5,5 λίτρα άνυδρης αιθυλικής αλκοόλης ανά 100 χιλιό¬ 
γραμμα προϊόντος, για άλλα προϊόντα. 

2. Η ατέλεια θα χορηγείται από την οριζόμενη από το 
άρθρο 1 Τελωνειακή Αρχή με την τήρηση των διατάξεων 
του Ν. 2127/1993 και την προσκόμιση των ακόλουθων δι- 
καιολογητικών: 

α) Αίτησης με την οποία θα ζητείται από την αρμόδια Τε- 
λωνειακή Αρχή η παραλαβή με απαλλαγή από τον Ειδικό 
Φόρο Κατανάλωσης αιθυλικής αλκοόλης σύμφωνα με τις 
διατάξεις του εδαφ. στ' της παρ. 1 του άρθρου 27 του Ν. 
2127/1993. 

β) Υπεύθυνης δήλωσης του Ν. 1599/86, με την οποία 
θα δηλώνεται ότι, οι παραλαμβανόμενες ποσότητες αιθυ¬ 
λικής αλκοόλης θα χρησιμοποιηθούν αποκλειστικά και 
μόνο για το σκοπό που προορίζονται, δηλαδή ως πρώτη 
ύλη ή ως συστατικά ημιτελών προϊόντων για την παραγωγή 
ειδών διατροφής, γεμιστών ή όχι, εφόσον σε κάθε περί¬ 
πτωση η περιεχομένη αιθυλική αλκοόλη δεν υπερβαίνει τα 
8,5 λίτρα άνυδρης αιθυλικής αλκοόλης ανά 100 χιλιό¬ 
γραμμα προϊόντος για τις σοκολάτες και τα 5,5 λίτρα άνυ¬ 
δρης αιθυλικής αλκοόλης ανά 100 χιλιόγραμμα προϊόντος, 
νια άλλα προϊόντα. 

3. Οι παραλαμβανόμενες ποσότητες αιθυλικής αλκοό¬ 
λης θα καταχωρούνται από τα ενδιαφερόμενο πρόσωπα 
σε ειδικό βιβλίο θεωρημένο από την Τελωνειακή Αρχή, 
στην αρμοδιότητα της οποίας ανήκει η παραγωγική μο¬ 
νάδα. 

Το εν λόγω βιβλίο θα πιστώνεται με την ποσότητα της 
χρησιμοποιηθείσης αιθυλικής αλκοόλης, ώστε να καθί¬ 
σταται δυνατός ο έλεγχος από τις Τελωνειακός υπηρεσίες 
όταν ζητηθεί. 

4 Η τακτοποίηση των παραστατικών ατελείας θα γίνε- 

ται από την Τελωνειακή Αρχή η οποία έχει χορηγήσει 
την ατέλεια, με τον έλεγχο των βιβλίων και λοιπών στοι¬ 
χείων που προβλέπονται από το Κ.Β.Σ., καθώς και με 
κάθε άλλο εφικτό μέσο τουλάχιστον μία φορά κάθε 
χρόνο, θα ελέγχεται εάν η αιθυλική αλκοόλη χρησιμο¬ 
ποιήθηκε αποκλειστικά ως πρώτη ύλη ή ως συστατικό 
ημιτελών προϊόντων για την παραγωγή ειδών διατρο¬ 
φής γεμιστών ή όχι, εφόσον σε κάθε περίπτωση η πε- 
ριεχόμενη αιθυλική αλκοόλη δεν υπερβαίνει τα 8,5 λί¬ 
τρα άνυδρης αιθυλικής αλκοόλης ανά 100 χιλιόγραμμα 
προϊόντος για τις σοκολάτες και τα 5,5 λίτρα άνυδρης 
αιθυλική αλκοόλης ανά 100 χιλιόγραμμα προϊόντος, για 
άλλα προϊόντα. 

Σε περίπτωση που διαπιστωθεί η μη πιστή εφαρμογή 
των δηλωθέντων του άρθρου 27 παραγρ. 1 περιπτ. ε' 
και στ', η τακτοποίηση θα γίνεται με την είσπραξη του 
Ειδικού Φόρου Κατανάλωσης συν τα τέλη εκπροθέ¬ 
σμου καταβολής με την επιφύλαξη των διατάξεων του 
άρθρου 67 του Ν. 2127/1993. 

Η απόφασή μας αυτή, που ισχύει από της δημοσιεύ- 
σεως, να δημοσιευθεί στην Εφημερίδα της Κυβερνή- 
σεως. 

Αθήνα, 30 Αυγούστου 1994 

Ο ΥΦΥΠΟΥΡΓΟΣ 

ΔΗΜ. ΓΕΩΡΓΑΚΟΠΟΥΛΟΣ 
-♦- 

Αριθ. Υ7/ΟΙΚ. 7456 (3) 

Ρύθμιση της διαδικασίας και των λοιπών προϋποθέσεων 
χορήγησης άδειας άσκησης του επαγγέλματος του 
οδοντοτεχνίτη καθώς και των θεμάτων που αφορούν 
την εξεταστέα ύλη και κάθε άλλη λεπτομέρεια σχετικά 
με τη λειτουργία της επιτροπής και τις εξετάσεις των 
οδοντοτεχνιτών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 του Ν. 1666/86 «Οδοντο¬ 
τεχνικό επάγγελμα - Οδοντοτεχνικό εργαστήρια και άλλες 
διατάξεις». 

2. Την αριθμ. απόφαση 4/της 53ης Ολομ./15.2.88 
γνώμη του ΚΕ.Σ.Υ. 

3. Τις αριθμ. Α4/1015/88, Α4/3438/88, Α4/5406/87 
Υπουργικές αποφάσεις για τη «Συγκρότηση της εξεταστι¬ 
κής επιτροπής προς διενέργεια εξετάσεων και καθορι¬ 
σμός δικαιολογητικών για την άδεια ασκήοεως επαγγέλ¬ 
ματος οδοντοτεχνίτη». 

4. Τις διατάξεις του άρθρου 19 του Ν. 1599/86 (ΦΕΚ 
75/Α/86) «Σχέσεις κράτους-πολίτη κ.λπ.» και τις διατά¬ 
ξεις του άρθρου 5 του Ν. 2173/93 (ΦΕΚ 208/Α/93). 

5. Την αριθμ. ΔΥ3α/οικ. 370 (ΦΕΚ 550/Β/94) κοινή 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμο¬ 
διοτήτων στους Υφυπουργούς Υγείας, Πρόνοιας και Κοι¬ 
νωνικών Ασφαλίσεων». 

6. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 


Αρθρο 1 

Καθορισμός του τρόπου λειτουργίας και έργου της επι¬ 
τροπής προς διενέργεια εξετάσεων για τη χορήγηση 
άδειας άσκησης επαγγέλματος οδοντοτεχνίτη. 

Η επιτροπή του άρθρου 1 παρ. 2 του Ν. 1666/86 (ΦΕΚ 
200/Α/86) «Οδοντοτεχνικό επάγγελμα - Οδοντοτεχνικό 
εργαστήρια και άλλες διατάξεις» συγκροτείται με από¬ 
φαση του Υπουργού Υγείας, Πρόνοιας και Κοινωνικών 
Ασφαλίσεων. Η θητεία των μελών της επιτροπής είναι (3) 
τριετής. 

Έργο της επιτροπής είναι η διενέργεια των εξετάσεων 
για τη χορήγηση άδειας άσκησης επαγγέλματος οδοντο¬ 
τεχνίτη. Οι εξετάσεις διενεργούνται στην Αθήνα μια φορά 
το χρόνο, κατά το μήνα Οκτώβριο. 

Η επιτροπή χορηγεί βεβαίωση επιτυχούς εξέτασης στον 
ενδιαφερόμενο νόμιμα χαρτοσημασμένη και υπογραφό- 
μενη από τον Πρόεδρο και τον Γραμματέα. 

Η επιτροπή διατηρεί βιβλίο πρακτικών και μητρώο που οι 
σελίδες τους είναι αριθμημένες και μονογραμμένες από 
τον Πρόεδρο της επιτροπής και τον Γραμματέα και σφρα¬ 
γισμένες με τη σφραγίδα του Υπουργείου. 

Στο μητρώο αυτό εγγράφονται όλοι οι επιτυχόντες στις 
εξετάσεις και οι παρατηρήσεις. 

Αντίγραφο πρακτικού με κατάσταση των επιτυχόντων 
διαβιβάζονται στην αρμόδια Δ/νση του Υπουργείου. 

Έργο του Γραμματέα ορίζεται η γραμματειακή υποστή¬ 
ριξη της επιτροπής. 

Αρθρο 2 

Καθορισμός δικαιολογητικών για τη χορήγηση άδειας 
άσκησης επαγγέλματος Οδοντοτεχνίτη. 

Απαραίτητα δικαιολογητικά: 

1. Για τους κατόχους τίτλου σπουδών ΤΕΙ είναι: 

α) Αντίγραφο πτυχίου Τεχνολογικού Εκπαιδευτικού 
Ιδρύματος (Τ.Ε.Ι) ή ισότιμο πτυχίο σχολής της ημεδαπής ή 
της αλλοδαπής, ειδικότητας οδοντοτεχνίτη. 

β) Βεβαίωση εγγραφής στους εκλογικούς καταλόγους ή 
εκλογικό βιβλιάριο. 

γ) Απόσπασμα ποινικού μητρώου (3 μήνου ισχύος). 

δ) Δύο φωτογραφίες και ένα χαρτόσημο των (100) δρχ. 
για την άδεια. 

ε) Παράβολο (2.600) δρχ. Δημοσίου Ταμείου. 

στ) Επίδειξη δελτίου αστυνομικής ταυτότητας. 

ζ) Αίτηση του ενδιαφερομένου νόμιμα χαρτοσημα¬ 
σμένη. 

2. Για τους κατόχους τίτλου σπουδών, πτυχίου Τεχνικού 
Επαγγελματικού Λυκείου ή ισότιμο πτυχίο σχολής της 
ημεδαπής ή της αλλοδαπής ειδικότητας οδοντοτεχνίτη, 
καθώς και στους κατόχους πτυχίου Τεχνικής Επαγγελμα¬ 
τικής Σχολής (νέου τύπου) διάρκειας δύο ετών, ειδικότη¬ 
τας οδοντοτεχνίτη, απαιτείται: 

Εκτός από τα (α, β, γ, δ, ε, στ, ζ) ανωτέρω δικαιολογη- 
τικά και τα ακόλουθα: 

α) Πιστοποιητικό του Ιδρύματος Κοινωνικών Ασφαλί¬ 
σεων (ασφαλιστικό βιβλιάριο) ή πιστοποιητικό αντίστοιχου 
φορέα άλλης χώρας, εφόσον η πρακτική άσκηση έχει γίνει 
στην αλλοδαπή. 

β) Υπεύθυνη δήλωση του υποψήφιου ότι έχει κάνει την 
πρακτική του άσκηση. 

γ) Υπεύθυνη δήλωση του εργοδότη του για το χρονικό 
διάστημα πρακτικής άσκησης του ενδιαφερομένου. 

δ) Άδεια ασκήσεως επαγγέλματος οδοντοτεχνίτη του 
εργοδότη του. 

ε) Άδεια ιδρύσεως και λειτουργίας οδοντοτεχνικού ερ¬ 
γαστηρίου του εργοδότη του. 

στ) Βεβαίωση της αρμόδιας Υπηρεσίας του Υπουργείου 
Υγείας και Κοιν. Ασφαλίσεων για επιτυχή εξέτασή του, 
από την εξεταστική επιτροπή της παρ. 3 του άρθρου 1 του 
Ν. 1666/86. 

3) Γία τους ομογενείς, εκτός των ανωτέρω κατά περί¬ 
πτωση (ανάλογα με τον τίτλο σπουδών) απαιτείται και 
άδεια εργασίας και παραμονής των αρμοδίων υπηρεσιών. 
Για τους αλλοδαπούς, (πλην υπηκόους ΕΟΚ), απαιτείται 
επιπρόσθετα και πιστοποιητικό αμοιβαιότητας από το 
Υπουργείο Εξωτερικών. 

Άρθρο 3 

Περιεχόμενο εξετάσεων 

Οι εξετάσεις περιλαμβάνουν: 

α) Πρακτική Εξέταση και β) θεωρητική Εξέταση 

Α. ΠΡΑΚΤΙΚΗ ΕΞΕΤΑΣΗ - ΕΞΕΤΑΣΤΕΑ ΥΛΗ 

Κατά την πρακτική εξέταση ο υποψήφιος θα κατα¬ 
σκευάζει ένα στάδιο μιας προσθετικής εργασίας. Τα στά¬ 
δια κατασκευής, στα οποία θα εξετάζονται οι υποψήφιοι 
θα αφορούν όλο το φάσμα των οδοντοτεχνικών εργασιών 
που περιέχονται και στη διδακτέα ύλη (ολικές - μερικές - 
στεφάνες - γέφυρες κ.λπ.). 

Το στάδιο κατασκευής, στο οποίο θα εξεταστούν οι 
υποψήφιοι, ορίζεται με κλήρο, σε εύλογο όμως χρονικό 
διάστημα πριν από την εξέταση, πάντοτε όμως την ίδια 
ημέρα, προκειμένου να γίνει κατάλληλη προετοιμασία. 

Υποψήφιος που απορρίπτεται στην πρακτική εξέταση 
δεν έχει το δικαίωμα να λάβει μέρος στη θεωρητική εξέ¬ 
ταση. 

Σε περίπτωση αποτυχίας υποψηφίου στην πρακτική 
εξέταση και προκειμένου να λάβει μέρος στις πρακτικές 
εξετάσεις της επόμενης εξεταστικής περιόδου, η επι¬ 
τροπή έχει το δικαίωμα να ζητήσει από τον υποψήφιο τη 
συνέχιση της πρακτικής του άσκησης σε εργαστήριο για 
εύλογο χρονικό διάστημα, όχι όμως πέραν του ενός (1) 
έτους, τούτου αποδεικνυομένου από βεβαίωση του υπεύ¬ 
θυνου του εργαστηρίου στο οποίο θα εργαστεί ο ενδιαφε¬ 
ρόμενος. 

Η αναφερόμενη προσθετική εργασία γίνεται παρουσία 
των μελών της επιτροπής και συντάσσεται ειδικό πρακτικό 
στο οποίο επισημειώνονται τα ονόματα της εξεταστικής 
επιτροπής και πλάι η λέξη «προαγώγιμος» ή «απορρι- 
πτέος». 

Επιτυχών στις εξετάσεις αυτές θεωρείται ο υποψήφιος 
που συγκεντρώνει τέσσερις (4) τουλάχιστον θετικές κρί¬ 
σεις των μελών της εξεταστικής επιτροπής μεταξύ των 
οποίων υποχρεωτικά, του εκπροσώπου του τμήματος 
οδοντιατρικής του Πανεπιστημίου Αθηνών, του εκπροσώ¬ 
που της Ελληνικής Οδοντιατρικής Ομοσπονδίας και του 
εκπροσώπου της Σ.Ε.Υ.Π./Τ.Ε.Ι. 

ΥΛΗ ΠΡΑΚΤΙΚΩΝ ΕΞΕΤΑΣΕΩΝ 

1. Εγκυβωτισμός αποτυπώματος - όνω-κάτω-γνάθος 

2. Ατομικά δισκάρια - άνω-κάτω γνάθος - επαφής-χώ- 
ρου 

3. Βασικές πλάκες - άνω κάτω γνάθος - ακρυλικό-σελ- 
λάκη 


4. Σύνταξη δοντιών-πρόσθια οπίσθια 

5. Κατασκευή υψών άνω και κάτω γνάθου 

6. Είδη αγκίστρων 

7. Έμμεσα συγκράμματα 

8. Είδη συνδέσμων (όχι σύνδεσμοι ακρίβειας) για μερικές 
- Μείζονες - Ελλάσονες 

9. Σχεδίαση μερικών Α-Β ομάδα κατά ΚΕΝΕΝΕΝΘΥ 

10. Στεφάνες χυτές ολικής επικάλυψης χυτές μ' όψη από 
ακρυλική ρητίνη 

11. Στεφάνες μεταλλοκεραμικής 

12. Κατασκευή ενδιαμέσου 

13. Κατασκευή γέφυρας 

14. Τοποθέτηση αγωγών χύτευσης γέφυρας 

15. Τοποθέτηση αγωγών χύτευσης μερ. οδοντοστοι¬ 
χιών. 

Γ. ΕΡΓΑΛΕΙΑ ΚΑΙ ΥΛΙΚΑ ΠΟΥ ΠΡΕΠΕΙ ΝΑ ΕΧΕΙ ΚΑΘΕ 
ΥΠΟΨΗΦΙΟΣ 

ΕΡΓΑΛΕΙΑ 

1. Σπάθες κήρου (μικρή-μεγάλη) 

2. Σπάθή σκαλίσματος π.χ. ΕΕ ΟΠΟΝ ή όποιο άλλο εργα¬ 
λείο διευκολύνει την εργασία 

3. Τετράγωνη σπάθη κήρου διαμόρφωσης υψών 

4. Λυχνία οινοπνεύματος με οινόπνευμα 

5. Σπάθη κονίας 

6. Βάζο για ανάμειξη ακρυλικού 

7. Κουκουνάρα ακρυλικού 

8. Εργαστηριακή χειρολαβή. 

ΥΛΙΚΑ 

Κερί εγκυβωτισμού αποτυπωμάτων (κορδόνι - φύλλο) 

2. Κερί ρόζ οδοντοστοιχιών. Δέκα (10) φύλλα 

3. Δύο δόσεις ακρυλικού αυτοπολυμεριζόμενο καλής 
ποιότητας 

4. Βαζελίνη 

5. Τέσσερις (4) βασικές πλάκες σελλάκης, δύο άνω γνά¬ 
θου και δύο κάτω γνάθου 

6. Μια σειρά δόντια (πρόσθια - οπίσθια 28/αρα) 

7. Κερί για σκάλισμα στεφάνών 

8. Σημαγεία άνω και κάτω γνάθου νωδά 

9. Εκμαγεία άνω και κάτω γνάθου με δόντια 

10. Τέσσερα (4) μολύβια (μαύρο - Κόκκινο - Πράσινο - 
Κίτρινο) 

11. Αγωγούς για τοποθέτηση χυτών σε πυρόχωμα. 

Άρθρο 5 

ΘΕΩΡΗΤΙΚΗ ΕΞΕΤΑΣΗ - ΕΞΕΤΑΣΤΕΑ ΥΛΗ 

Η εξεταστέα ύλη είναι η διδακτέα ύλη σύμφωνα με το. 
πρόγραμμα του Υπουργείου Εθνικής Παιδείας και θρη¬ 
σκευμάτων στο οποίο υπάγονται οι αναφερόμενες στα 
εδάφια β' και γ' της παραγράφου 2 του άρθρου 1 του Ν. 

1666/86 Σχολές, που θα αποδεικνύεται από σχετικό έγ¬ 
γραφο του Υπουργείου Εθνικής Παιδείας και θρησκευμά¬ 
των. 

Η θεωρητική εξέταση είναι γραπτή σε κόλλα αναφοράς 
που θα είναι σφραγισμένη με σφραγίδα του Υπουργείου 
και μονογραμμένη από τα μέλη της εξεταστικής επιτρο¬ 
πής. Το όνομα του υποψήφιου θα είναι καλλυμένο με 
αδιαφανές μπλε χαρτί. 

Το σύστημα των εξετάσεων μπορεί να είναι το σύστημα 
πολλαπλών ερωτήσεων ή το σύστημα των απλών ερωτή¬ 
σεων - απαντήσεων. 

Για τις ίδιες εξετάσεις μικτό σύστημα δεν επιτρέπε¬ 
ται. 

Επί συστήματος πολλαπλών ερωτήσεων ο υποψήφιος 
για να θεωρηθεί επιτυχών πρέπει να έχει απαντήσει σωστά 
στο 70% των ερωτήσεων. 

Επί του απλού συστήματος τουλάχιστον στο 50% των 
ερωτήσεων. 

Αριστα ορίζεται το είκοσι (20) με βάση το (10). 

Ο γενικός βαθμός του υποψηφίου είναι ο μέσος όρος 
της βαθμολογίας του συνόλου των μελών της εξεταστικής 
επιτροπής. 

Για να θεωρηθεί ο υποψήφιιος επιτυχών πρέπει να έχει 
εξασφαλίσει τουλάχιστον τη βάση δέκα (10). 

Η βαθμολογία του κάθε βαθμολογητή θα είναι καλλυ- 
μένη. 

Δικαίωμα αναθεώρησης πρακτικής ή γραπτής κρίσης 
δεν επιτρέπεται. 

Η επιτροπή οφείλει έγκαιρα να εξασφαλίσει τις αίθου¬ 
σες όπου θα λάβουν χώρα οι πρακτικές και γραπτές εξετά¬ 
σεις, κατά προτίμηση αίθουσες των Τ.Ε.Ι. ή των Οδοντια¬ 
τρικών Τμημάτων, κατά την κρίση της. 

Υποψήφιος που αποτυγχάνει σε τρεις (3) εξεταστικές 
περιόδους δεν έχει το δικαίωμα να προσέλθει πλέον στις 
εξετάσεις. 

Αρθρο 6 

Από της δημοσιεύσεως της παρούσης στην Εφημερίδα 
της Κυβερνήσεως παύουν να ισχύουν οι αριθ. Α4/1015/ 
88,Α4/3438/88,Α4/5406/87 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1994 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- 4 - 

Αριθ. 1/1681 (4) 

Έγκριση απασχόλησης δύο (2) ξεναγών, με σύμβαση μί¬ 
σθωσης έργου, στο Υπουργείο Εθνικής Παιδείας και 

θρησκευμάτων για τις ανάγκες Διεθνούς Συμποσίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του Π.Δ. 147/1976, «περί του Οργανισμού της Κε¬ 
ντρικής Υπηρεσίας του Υπουργείου Εθνικής Παιδείας και 
θρησκευμάτων·. 

β) του άρθρου 40 του Ν. 1304/1982. 

γ) του άρθρου 15 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος στη Δημόσια Διοί¬ 
κηση, Πολιτικά δικαιώματα και άλλες διατάξεις», όπως 
τροποποιήθηκε με την αριθ. ΔΙΠΙΔ/Φ.42/37 10112/ 
20 10.88 απόφαση του Υπουργού Προεδρίας τυς Κυβέρ¬ 
νησης, που κυρώθηκε με το άρθρο 11 του Ν. 1835/1989, 
«Σύσταση Υπουργείου Τουρισμού και ρύθμιση θεμάτων 
δημόσιας διοίκησης». 

2. Την αριθ. 33361/5.9.1991 (ΦΕΚ 703/91 τ.Β') Κοινή 
Υπουργική Απόφαση. «Μεταβίβαση Εξουσίας υπονραφής 
κ.λ.π.». 

3. Την αριθ. 168/30.5.1994 πράξη του Υπουργικού 


Συμβουλίου, «Έγκριση ανάθεσης έργου σε τέσσερις (4) 
διερμηνείς και δύο (2) επαγγελματίες ξεναγούς από το 
Υπουργείο Εθνικής Παιδείας και θρησκευμάτων». 

4. Την αριθ. ΔΙΠΙΔΔ/Ε4/224 /12131 /II.5.1994 από¬ 
φαση του Υπουργού Προεδρίας της Κυβέρνησης με την 
οποία διαπιστώνεται το απρόβλεπτο και επείγον της ανά¬ 
γκης για την ανάθεση με σύμβαση έργου σε τέσσερις (4) 
διερμηνείς και δύο (2) ξεναγούς για να καλύψουν τις ανά¬ 
γκες διερμηνείας των συζητήσεων και την ξενάγηση των 
αλλοδαπών ειδικών που συμμετέχουν στο Συμπόσιο Ιστο¬ 
ρίας που οργανώνεται από το ΥΠΕΠΘ σε συνεργασία με 
το Συμβούλιο της Ευρώπης και το Ευρωπαϊκό Πολιτιστικό 
Κέντρο Δελφών (Δελφοί 10 - 15.5.94) με θέμα: «Η διδα¬ 
σκαλία της Ιστορίας και η Ευρωπαϊκή Συνείδηση», αποφα¬ 
σίζουμε: 

Εγκρίνουμε την απασχόληση, με σύμβαση μίσθωσης 
έργου δύο (2) ξεναγών, για την κάλυψη αναγκών ξενάγη¬ 
σης των ξένων ειδικών που έλαβαν μέρος στο Διεθνές Συ¬ 
μπόσιο που οργανώθηκε από το Υπουργείο Εθνικής Παι¬ 
δείας και θρησκευμάτων σε συνεργασία με το Συμβούλιο 
της Ευρώπης και το Ευρωπαϊκό Πολιτιστικό Κέντρο Δελ¬ 
φών στους Δελφούς, 10 - 15.5.1994 με θέμα: «Η διδα¬ 
σκαλία της Ιστορίας και η Ευρωπαϊκή Συνείδηση». 

Η ανωτέρω ανάθεση αφορά εργασίες που δεν ανάγο¬ 
νται στον κύκλο καθηκόντων των υπαλλήλων της αρμόδιας 
υπηρεσίας του Υπουργείου Εθνικής Παιδείας και θρη¬ 
σκευμάτων, δεδομένου ότι για την ξενάγηση απαιτούνται 
επαγγελματίες ξεναγοί, οι οποίοι να είναι γνώστες του 
αντικειμένου και να διαθέτουν και ανάλογη πείρα. 

Η απασχόληση αφορά τη 12η Μάίου 1994. 

Τα τυπικά προσόντα που πρέπει να διαθέτουν οι ξεναγοί 
είναι τα προβλεπόμενα από το νόμο για την άσκηση του 
επαγγέλματος αυτού. 

Στον κάθε ξεναγό σύμφωνα με τα ανωτέρω, θα κατα¬ 
βληθεί ως αμοιβή συνολικό ποσό σαράντα χιλιάδων είκοσι 
δύο δραχμών (40.022) δρχ., που θα βαρύνει τον προϋπο¬ 
λογισμό εξόδων της Κεντρικής Υπηρεσίας του Υπουρ¬ 
γείου Εθνικής Παιδείας και θρησκευμάτων (Φορέας 19 - 
18 και ΚΑΕ 0846), οικονομικού έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1994 
Με εντολή Υπουργών 
Οι Γενικοί Γραμματείς των Υπουργείων 

ΠΡΟΕΔ. ΤΗΣ ΚΥΒ/ΣΗΣ ΕΘΝ. ΠΑΙΔ. & ΘΡΗΣΚ/ΤΩΝ 
ΒΑΣΙΛΗΣ ΤΣΙΛΙΚΑΣ Αθ. ΤΣΟΥΡΟΠΛΗΣ 

- ♦- 

Αριθ. ΥΠΠΟ /ΔΙΛΑΠ/ Γ/2072/42561 (5) 

Χαρακτηρισμός ως ιστορικού διατηρητέου μνημείου, της 

οικίας Δπμ. Φερμελή στα Δεμέστιχα Αχαΐας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
1 37/ΤΑ/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γΐ τ 0 υ Ν. 1469/50 «περί προστασίας ειδικής κατηγορίας 
οικοδομημάτων κα, έρνων τέχνης μεταγενεστέρων του 
1830». 

δ) του Ν. 2039 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης». (ΦΕΚ 61 /Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2) Την κοινή απόφαση του Πρωθυπουργού και του 
Υπουργού Πολιτισμού αριθ. 4637/25.7.1994 (ΦΕΚ 586/ 
ΤΒ/28.7.94) «Καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη. 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τΒ'/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 16/16.6.94, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο την 
οικία Δημ. Φερμελή στα Δεμέστιχα Αχαΐας, γιατί αποτελεί 
αξιόλογο δείγμα τοπικής Αρχιτεκτονικής της Αχαΐας, ση¬ 
μαντικό για τη μελέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 1994 

Ο ΥΦΥΠΟΥΡΓΟΣ 

ΝΙΚ. ΣΗΦΟΥΝΑΚΗΣ 
-♦- 

Αριθ. ΥΠΠΟ/ΚΑΤΕ ΧΝ/Δ/14811 (6) 

Χορήγηση άδειας ίδρυσης και λειτουργίας Ωδείου, στην 
Φωτεινή Παλαμίδη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «Περί ρυθμίσεως θεμάτων αφορό- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «Περί κυρώ- 
σεως του εσωτερικού κανονισμού του Ωδείου θεσ/ 
νίκης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπ/ 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την αριθ. ΥΠΠΟ/ΓΝΟΣ/33992/31.8.87 απόφασή 
μας, «Προϋποθέσεις λειτουργίας τμήματος κλασσικής κι¬ 
θάρας» (ΦΕΚ 500/Β//87). 

8. Την απόφαση αριθ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων υπουργού και δικαιώματος 
Υπογραφής «Με Εντολή Υπουργού», στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων της Κ.Υ. του ΥΠΠΟ» (ΦΕΚ 987/Β/28.11.91). 


9. Τα από 3.8.94 και 11.8.94 πρακτικά αυτοψίας, της 
Επιτροπής Ελέγχου Κτιρίων, Σχολών Χορού και Μουσικής, 
της 1 ης Εφορείας Βυζαντινών Αρχ/των. 

10. Την από 28.3.94 αίτηση της Φωτεινής Παλαμίδη, με 
τα συνημμένα δικαιολογητικά, αποφασίζουμε: 

1. Χορηγούμε στη Φωτεινή Παλαμίδη, άδεια ίδρυσης και 
λειτουργίας Ωδείου, που θα στεγασθεί στο κτίριο, επί της 
οδού Παπαφλέσσα 15, στο Μαρούσι, και θα έχει επωνυμία 
«ΩΔΕΙΟ ΟΡΦΕΑΣ ΦΩΤΕΙΝΗΣ Ζ. ΠΑΛΑΜΙΔΗ - ΚΟΣΚΟ- 
ΡΟΥ». 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως με τμήματα: 

1. ωδικής 2. αρμονίας 3. ενοργάνωσης 4. αντίστιξης 5. 
φυγής. 

5. Σχολή Ενοργάνου Μουσικής με τμήματα: 

1. πληκτών 2. εγχόρδων 3. πνευστών 4. κλασσικής κι¬ 
θάρας. 

Γ. Σχολή Μονωδίας με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1994 - 95. 

5. Η αριθ. ΚΑΤΕΧΝ/Δ/53300/11.2.91 απόφασή μας 
«Έγκριση μεταστέγασης της Μουσικής Σχολής «ΟΡ¬ 
ΦΕΑΣ» (ΦΕΚ 191/Β/29.3.91), παύει να ισχύει, από την 
έναρξη ισχύος της παρούσης. 

6. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΑΑΠ/Γ/2250/42563 (7) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτ. Β. θεοφανόπουλου, στην οδό Κουμά¬ 
ντου στην Καλαμάτα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/ΤΑ/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των». 

γ) του ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενστέρων του 
1830». 

δ) του Ν. 2039 «περί κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) του Π.Δ. 941/77 «Περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 
Υπουργού Πολιτισμού αριθ. 4637/25.7.1994 (ΦΕΚ 586/ 
ΤΒ/28.7.94) «καθορισμός αρμοδιοτήτων του Υφυπουρ¬ 
γού Πολιτισμού Νικολάου Σηφουνάκη. 

3. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τΒ/24.3.92). 

4. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠ.ΠΟ. 

5. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

6. Όλα τα στοιχεία του φακέλου. 

7. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/7.7.94, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας Β. θεοφανόπουλου στην οδό Κουμά¬ 
ντου στην Καλαμάτα, διότι πρόκειται για αξιόλογο κτίριο 
με εκλεκτικιστικά στοιχεία και στοιχεία ΑΒΤ - ϋΕΟΟ, ση¬ 
μαντικό για τη μελέτη της ιστορίας της Αρχιτεκτονικής, 
στον συγκεκριμένο χώρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1994 
Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. Υ Π ΠΟ/ΑΡΧ /Β1/Φ31736546/646 (8) 

Χαρακτηρισμός I. Ναού Παναγίας Ελεούσας στα Περα- 

τάτα Κεφαλληνίας ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α ΥΠΠΟ/ΓΝΟΣ/49095/30.10.91, ΦΕΚ 987/ 


Β/28.11.91 και ΦΕΚ 17/Β/16.1.92 για μεταβίβαση αρμο¬ 
διοτήτων Υπουργού και δικαιώματος υπογραφής «Με 
εντολή Υπουργού» στους Γ. Γραμματέα, Ειδ. Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδος όπως αυτή διατυπώθηκε 
στην αριθ. 3/7.7.94 πράξη του, αποφασίζουμε: 

Χαρακτηρίζεται ο I. Ναός Παναγίας Ελεούσας στα Πε- 
ρατάτα Κεφαλληνίας ως ιστορικό διατηρητέο μνημείο, με 
ζώνη προστασίας Α αδόμητη 200 μ. γύρω του. 

Πρόκειται για μονόχωρο ναό, με τοχοδομία απλή αργό-* 
λιθοδομή και χρήση ορθογώνιων λαξευτών πωρολίθων στα 
πλαίσια των ανοιγμάτων. Η επιμήκης κάτοψη του ναού, το 
τετράγωνο Ιερό Βήμα, καθώς και τα ψηλά και στενά μονό- 
λοβα παράθυρα που παρουσιάζουν έντονη διεύρυνση 
προς το μέσα μέρος τους, προδίδουν επίδραση της δυτι¬ 
κής εκκλησιαστικής αρχιτεκτονικής πιθανόν του 13ου αι. 
και εντάσσουν το ναό της Ελεούσας στα Μνημεία της πε¬ 
ριόδου της Φραγκοκρατίας στην Ελλάδα. Ο ναός σήμερα 
είναι Μετόχι της γειτονικής Μονής Αγίου Ανδρέα Μηλαπι- 
διάς. 

Η απόφαση αυτή δεν επιβαρύνει τον κρατικό προϋπολο¬ 
γισμό. 

Η απόφαση αυτύ να δημοσιευτεί στην Εφημερίδα της 
Κυβερνήσεως. 

Αθήνα, 19 Αυγούστου 1994 
Με εντολή Υπουργού 
Ο Προϊστάμενος της Δ/νσης κ.α.α. 

ΧΑΡΑΛΑΜΠΟΣ ΠΕΝΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



